Ole Gunnar Solskjær var fornøyd med tre poeng, men det var ikke alt annet han var fornøyd med etter 2-1-seieren mot Watford.

– Da det var fem minutter igjen sa vi til hverandre at de siste 20 minuttene av førsteomgang, og at vi holdt nullen, var de positive tingene. Men så scoret Watford, og det ble noen nervøse siste minutter.

– Vi så ut som om vi fortsatt var på ferie, eller på landslagsoppdrag – eller på behandlingsbenken.

– Andreomgangen var skuffende igjen

Solskjær mente det var veldig lett å se at ikke alt var helt som det skulle.

– Det er alltid tøft når du spiller i Premier League. I dag var det veldig synlig at vi hadde vært borte med landskamper, det var synlig at noen spillere hadde vært skadet, og ikke helt 100% ennå.

– Men vi kom oss gjennom det, og det er viktig. Vi startet slurvete, og de første 15-20 minuttene hadde Watford fortjent å ta ledelsen. En ventet nesten på at de skulle score.

– Vi endret litt på systemet, og kom oss inn i kampen, Juan kom inn i kampen, og vi skapte sjanser. Vi scoret et herlig mål, og kunne hatt flere mål, for de siste 20 minuttene av førsteomgangen gikk spillet frem og tilbake fra boks til boks. Andreomgangen var skuffende igjen.

Solskjær var altså lite fornøyd med ganske store deler av kampen, men da han ble spurt om Shaws målgivende pasning, så gjorde han det klart at han mente at noen enkeltspillere hadde gjort det bra.

– Han var en av de store plussene i dag. Han, Rashy og Anthony på topp, men de to midtstopperne, og de to midtstopperne, Chris og spesielt «Jonah», de forsvarte seg godt for oss. Uten dem tror jeg det ville blitt et annet resultat i dag.

Etter en svak start var det Marcus Rashford som ga United ledelsen, og Solskjær er fornøyd med eleven.

– Han har trua på seg selv. Han trener mer og mer på avslutninger. Og ikke bare skuddene. Han vil bli en veldig god målscorer, det trenger en ikke å bekymre seg for!

Solskjær traff ganske bra med byttene, siden Lingard og Pereira begge var involvert i 2-0-scoringen.

– Det er energi. Det er unge gutter, akademispillere, og vi trenger energi. De fikk oss litt inn på riktig spor, for vi så litt slitne ut etter en time, og så kom de på og utgjorde en forskjell.

Det kan fort bli endringer til Wolves-kampen, og en av endringene kan være at Martial må stå over. Solskjær bekreftet nemlig at han fikk seg en smell.

– Vi er usikre på om han blir klar til tirsdagen, men vi får undersøke ham. Vi har noen dager nå på å bli klare til tirsdagen, og det er det viktigste.

Vi var 13 poeng bak Tottenham da du tok over, og akkurat nå er vi likt med dem. Det viser bare for en periode dette har vært!

– Ja, vi har vært strålende. Spillerne har vært veldig gode. Treningen vi hadde i går var den beste treningen siden jeg kom hit. Kanskje den var for god? smilte Solskjær.

– Intensiteten, kvaliteten og fokuset var godt, og så kom vi utpå her, og fremstod litt usikre. Det er annerledes når det står om tre poeng og det er 76 000 mennesker som ønsker at du skal gjøre det bra. Men etter 15-20 minutter i dag kunne vi se hva potensialet er i denne spillergruppa. Mens i andreomgangen var vi ikke i nærh… vi kan forbedre oss fra det!

Solskjær la merke til det store banneret til ære for ham.

– Fansen har vært utrolige med meg, helt siden jeg kom hit i 1996. De gjorde dagen spesiell, men det handler ikke om meg i dag, men om spillerne som vant.